VS001625
Datum: 1996-07-31T02:00:00.000+02:00
datum_sodbe_i_stopnje: 2003-07-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 5.250.000,00 SIT
opombe: II Ips 544/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Škodni dogodek

Poškodovan med delom v skladišču z ročnim paletnim viličarjem - viličar je stisnil tožnikovo desno nogo ob steber.

Poškodba

Zdrobljeni zlom desne goleni in tri manjše rane v spodnjem delu desne goleni.

Telesne bolečine

1.800.000,00 SIT Tožnik je trpel 14 dni stalne hude telesne bolečine, 4 tedne srednje hude in 4 mesece stalne lahke telesne bolečine. Občasno tožnik še sedaj trpi srednje hude bolečine, zlasti ob večjih obremenitvah.

#### Hospitalizacija

2 tedna po operativnem posegu, zlom je bil učvrščen z zunanjim fiksatorjem.

#### Ambulantno zdravljenje

Številni pregledi pri travmatologu (10X), angiologu (2x) ter pri osebnem zdravniku.

#### Rehabilitacija

Po odpustu iz bolnišnice je moral doma redno izvajati predpisane vaje za jačanje mišic.

#### Nevšečnosti med zdravljenjem

Med preiskavami je bil 22x izpostavljen ionizirajočemu sevanju. Zunanji fiksator so mu odstranili šele po 7 mesecih. 9 mesecev in pol je pri hoji uporabljal bergle.

Strah

450.000,00 SIT. Sodišče je prisodilo tožniku le odškodnino za sekundarni strah, ker je bil primarni strah zelo kratkotrajen in ni resneje ogrozil tožnikovega duševnega ravnovesja. Sekundarni strah je bil zaradi glede na naravo in težo tožnikove poškodbe upravičen in resen ter je trajal 9 mesec in pol.

Zmanjšanje življenjske aktivnosti

3.000.000,00 SIT. Na mestu zloma goleni se je tožniku kljub zdravljenju razvila osna deformacija, zaradi katere je spodnji del goleni nagnjen za 20 stopinj na notranjo stran, desni gleženj pa je zadebeljen v primerjavi z levim. Tožnik ima zato lažjo omejenost gibljivosti desnega gležnja, kar pri obremenitvah desne noge povzroča bolečine in otekanje v višini desnega gležnja. Poleg tega tožnik pri hoji bolj obremenjuje zunanjo stran podplata in opazno šepa. Ker sklepna površina v skočnem sklepu ni pravilno obremenjena, se bo prej kot sicer pojavila artroza. Tožnikovo zdravje je po poškodbi trajno okvarjeno, spoznan je bil za invalida III. kategorije. Za svoje prejšnje delo ni več sposoben. Glede na starost in izobrazbo nima več realne možnosti za primerno zaposlitev. Ne more več opravljati številnih domačih del, oviran je pri športu ter ostalih aktivnostih v prostem času.

---

ZOR člen 200, 203